ગણેશ પૂજા પ્રત્યેક કાર્યને આરંભે થાય છે. ગણપતિ વ્રત કરવા વાળા સુદ અને વદ ચોથના દિવસે ગણપતિ પૂજા કરે છે. જે ચોથની નીજથી યુક્ત હોય તેને વ્રતના આરંભે પહેલી લેવી.આ દિવસે વિધિયુક્ત ગણપતિનું પૂજન કરવું, તેમનાં નામનું સ્મરણ અને મંત્રોનો જાપ કરવો અને પુષ્પો અને દૂર્વાથી ગણપતિનું પૂજન કરવું, ગણપતિનો અથર્વશીર્ષનો પાઠ કરવાથી ઇચ્છિત વસ્તુની પ્રાપ્તિ થાય છે. ગણપતિજીની સુવર્ણની, ચાંદીની, ત્રાંબાની, પંચધાતુની કે માટીની મૂર્તિની પૂજા થાય છે. ભાગ્ય યોગે સફેદ આંકડાના ગણપતિ મળી જાય તો એમનું પૂજન સિદ્ધિપ્રદ મનાય છે. ગણેશજીને નૈવદ્યમાં આઠ લાડુ, ૧૦૦૮ લાડુ કે ફક્ત ર૮ લાડુ તલ મિશ્રિત, દક્ષિણા સહિત અર્પણ કરવા જોઇએ અને સુખ, શાંતિ, સ્થિરતા અને સમૃદ્ધિ માટે ગણપતિની સ્તુતિ કરવી જોઇએ.